Ռուսերեն առանձին գրքով լույս է տեսել Ռուբեն Հովսեփյանի «Ճիչ» ժողովածուն (Երևան, 1975 թ.), «Ճայերը» պատմվածքների ժողովածուն (Երևան, 1981 թ.): 1975 թվականին Մոսկվայի «Պրոգրես» հրատարակչությունը ռուսերեն, հայերեն, անգլերեն, իսպաներեն, ֆրանսերեն և գերմաներեն լեզուներով լույս է ընծայել նրա «Երևան» ֆոտոալբոմը: 1983 թվականին «Սովետական գրող» հրատարակչությունը ռուսերեն լեզվով հրատարակել է «Ամենատաք երկիրը» խորագրով գիրքը, որն ամփոփում է Ռ. Հովսեփյանի լավագույն պատմվածքներն ու «Որդան կարմիր» վիպակը: 1984 թվականին «Սովետսկի պիսատել» հրատարակչությունը լույս է ընծայել «Կարմիր որդան» ժողովածուն, 1985 թվականին «Ժամանակակից հայկական պատմվածք» մատենաշարով «Սովետական գրող» հրատարակչությունը` «Ապրիլ» ժողովածուն: